Riekstukalns
Šis raksts ir par apdzīvotu vietu. Par reljefa formu skatīt rakstu Riekstukalns (kalns). Riekstukalns ir apdzīvota vieta Ķekavas novada Baldones pagastā. Atrodas 5 km no pagasta centra Baldones, 23 km no novada centra Ķekavas un 39 km no Rīgas. Apdzīvotā vieta sākusi veidoties pēc 1959. gada, kad Riekstukalna apkārtne tika izvēlēta par vietu Latvijas Universitātes observatorijas būvei. Riekstukalnā atrodas Baldones observatorijas komplekss, vairākas dzīvojamās mājas. Netālu ir divas slēpošanas trases — «Riekstukalns» un «Mežkalni», kā arī viesu nams «Mežkalni». Dienvidaustrumos no Riekstukalna atrodas karsta iegruvumezers Liliju ezers.